《送择斋先生徐大监赴建仓》
宋代·蒲寿宬

帝命元臣选外台，南州声望久崔嵬。
仓箱早办九年集，原隰欣迎四牡来。
父老此时方见日，吏饕平昼忽惊雷。
锦衣翠节乡邦重，耿耿文星照上台。

作者简介：名或作寿晟、寿峸。宋末阿拉伯人。与弟蒲寿庚至泉州贸易。度宗咸淳间，知梅州。益、广二王航海至泉州，时寿庚为泉州守，闭城不纳。寿宬密谕寿庚纳款于元，遂于景炎元年同降元朝。有《心泉学诗稿》。